Likumprojekts

**Grozījumi Tūrisma likumā**

Izdarīt Tūrisma likumā (Latvijas Republikas Saeimas un Ministru Kabineta Ziņotājs, 1998, 21. nr.; 1999, 22. nr.; 2002, 4. nr.; 2003, 6. nr.; 2006, 7. nr.; 2009, 14. nr.; Latvijas Vēstnesis, 2009, 97., 205. nr.; 2012, 105. nr.; 2015, 251. nr.; 2017, 239. nr.) šādus grozījumus:

1.  1. panta pirmajā daļā:

izteikt 1. punktu šādā redakcijā:

"1) **aktīvais tūrisms** – tūrisma veids, kurā ceļojumu galvenais nolūks ir aktīva atpūta un fiziskas aktivitātes ceļojuma laikā;";

aizstāt 7. punktā vārdu "kultūrvēsturisko" ar vārdu "kultūras";

papildināt 17. punktu pēc vārdiem "**tūristu mītne** –" ar vārdiem "viesu dzīvoklis, ēkas daļa";

izteikt 18. punktu šādā redakcijā:

"18)**tūrisma nozare** – tautsaimniecības nozare, kuras uzdevums ir tūrisma produktu un pakalpojumu sagatavošana un sniegšana;";

papildināt 27. punktu pēc vārda "profilakse" ar vārdu "diagnostika";

papildināt daļu ar 34., 35. un 36. punktu šādā redakcijā:

"34) **tūrisma produkts** – prece, pakalpojums, cilvēka darbības radītās vērtības vai to kopums, kam piemīt reāla patēriņa vērtība un ko tūrisma un citu tautsaimniecības nozaru komersanti un organizācijas ražo, izveido vai pielāgo tūristu interešu un vajadzību apmierināšanai;

35) **viesu dzīvoklis** – publiskai rezervēšanai pieejama tūristu mītne (arī dzīvojamā telpa), kurā tiek nodrošinātas viesu ikdienai vai atpūtai nepieciešamās ērtības un kuru saimnieciskās darbības veicējs – fiziska persona vai juridiska persona – izīrē tūristam, īres maksā iekļaujot visus ar viesu dzīvokļa lietošanu saistītos maksājumus;

36) **darījumu tūrisms** – tūrisma veids, kurā ceļojuma galvenais nolūks ir dienesta uzdevumu un darījumu kārtošana, komercdarbības jautājumu risināšana, kā arī zināšanu un profesionālās pieredzes papildināšana, piedaloties konferencēs, sanāksmēs vai izstādēs."

2.  3. pantā:

papildināt 1. punktu pēc vārdiem "radīt jaunas darba vietas" ar vārdiem "kā arī sniegt atbalstu iedzīvotāju labklājības izaugsmei";

izteikt 3.1 un 4. punktu šādā redakcijā:

"31) sekmējot ilgtspējīga tūrisma attīstību, veicināt sociālās, ekonomiskās, kultūras vides un kvalitatīvas ainavas saglabāšanu un vērtības celšanu visā Latvijā;

4) veicināt kultūras un dabas mantojuma saglabāšanu un racionālu izmantošanu, kā arī nodrošināt kultūras, dabas, lauku tūrisma un ekotūrisma attīstību;";

papildināt 6. punktu pēc vārdiem "kuri" ar vārdiem "veido tūrisma produktus un";

aizstāt 7. punktā vārdu "invalīdu" ar vārdiem "personu ar invaliditāti";

izteikt 8. punktu šādā redakcijā:

"8) Latvijā un ārvalstīs nodrošināt vispusīgu un precīzu informāciju par tūrisma resursiem, tūrisma pakalpojumiem un tūrisma produktiem;";

papildināt pantu ar 11. punktu šādā redakcijā:

"11) veicināt veselības tūrisma un darījumu tūrisma attīstību, veidojot uz eksportu orientētus augstas pievienotās vērtības tūrisma produktus."

3. Izslēgt 6. panta otrās daļas 2. punktā vārdus "likumprojektus un".

4. Aizstāt 6.1 panta sestās daļas 4. punktā vārdu "sestajā" ar vārdu "piektajā".

5.  8. pantā:

izslēgt 2. punktā vārdus "savā teritorijā";

papildināt 3. punktu pēc vārda "saglabāšanu" ar vārdiem "ilgtspējīgu attīstību";

papildināt 5. punktu pēc vārda "veselīga" ar vārdiem "un aktīva";

papildināt pantu ar 6. punktu šādā redakcijā:

"6) veicina un attīsta labvēlīgu vidi privātai komercdarbībai tūrisma jomā."

6.  8.1 panta pirmajā daļā:

papildināt 2. punktu pēc vārdiem "uzturēšanu un ziņu aktualizāciju tajā" ar vārdiem "kā arī informācijas publicēšanu Patērētāju tiesību aizsardzības centra tīmekļvietnē";

izteikt 4. punktu šādā redakcijā:

"4) uzrauga tūrisma operatora, tūrisma aģenta un tūrisma pakalpojuma sniedzēja, kas sekmē saistītus tūrisma pakalpojumus, darbību un tās atbilstību normatīvajiem aktiem, kas regulē kompleksu un saistītu tūrisma pakalpojumu jomu."

7. Izteikt 9. pantu šādā redakcijā:

"**9. pants. Latvijas Tūrisma konsultatīvā padome**

(1) Latvijas Tūrisma konsultatīvā padome ir Ministru kabineta izveidota konsultatīva institūcija, kuras mērķis ir veicināt saskaņotu tūrisma politikas izstrādi, īstenošanu un novērtēšanu.

(2) Latvijas Tūrisma konsultatīvās padomes nolikumu apstiprina Ministru kabinets."

8. Papildināt 11. panta otro daļu ar 2.1 punktu šādā redakcijā:

"21) tūrisma pakalpojuma sniedzējs, kas sekmē saistītus tūrisma pakalpojumus;".

9. Izteikt 16. panta piekto daļu šādā redakcijā:

"(5) Nodrošinājums tūrisma operatoram un tūrisma pakalpojuma sniedzējam, kas sekmē saistītus tūrisma pakalpojumus, ir apdrošinātāja izsniegta apdrošināšanas polise vai kredītiestādes izsniegta garantija. Nodrošinājuma apmēram ir jābūt pietiekamam un efektīvam. Nosakot nodrošinājuma apmēru, ņem vērā apgrozījumu kompleksu un saistītu tūrisma pakalpojumu jomā – kopējo naudas apmēru, kas noteiktā laikposmā tiek saņemts no ceļotājiem par kompleksu tūrisma pakalpojumu vai pakalpojumu, kas ietilpst saistītā tūrisma pakalpojumā."

10.  16.2 pantā:

izslēgt pirmās daļas 3. punktā vārdus un skaitli "un piektās daļas 1. punktā";

izslēgt trešās daļas 2. punktā vārdus un skaitli "un piektās daļas 3. punktā".

11. Papildināt likumu ar V nodaļu šādā redakcijā:

"**V nodaļa**

**Administratīvie pārkāpumi tūrisma pakalpojumu sniegšanas jomā un kompetence administratīvā pārkāpuma procesā**

**19. pants. Administratīvie pārkāpumi tūrisma pakalpojumu sniegšanas jomā**

Par ārzemnieka deklarācijas veidlapā sniegto ziņu pārbaudes, veidlapas uzglabāšanas vai nodošanas noteikumu pārkāpšanu piemēro brīdinājumu vai naudas sodu fiziskām personām līdz astoņdesmit sešām naudas soda vienībām, bet juridiskām personām līdz simt piecdesmit sešām naudas soda vienībām.

**20. pants. Kompetence administratīvā pārkāpuma procesā**

(1) Administratīvā pārkāpuma procesu par šā likuma 19. pantā minētajiem pārkāpumiem veic Valsts policija.

(2) Administratīvā pārkāpuma procesu par šā likuma 19. pantā minētajiem pārkāpumiem uzsāk arī Valsts robežsardze."

12. Papildināt pārejas noteikumus ar 20. un 21. punktu šādā redakcijā:

"20. Šā likuma V nodaļa stājas spēkā vienlaikus ar Administratīvās atbildības likumu.

21. Ministru kabinets līdz 2020. gada 30. jūnijam izdod šā likuma 9. panta otrajā daļā minētos noteikumus."

Ekonomikas ministrs

R. Nemiro